ET
14.9.2022
Euroopa Liidu Teataja
L 237/11
LISA
Kauba kirjeldus
Klassifikatsioon (CN-kood)
Põhjendus
(1)
(2)
(3)
Toode (nn piknikuvaip) mõõtmetega umbes 200 cm × 150 cm, mis koosneb kahest silmkoelise (sünteeskiududest) kanga kihist, millest üks kiht on ühelt poolt plastiga lamineeritud.
Kaks kangakihti on toote neljast küljest palistatud kitsa tekstiilkangast kandiga.
Lamineeritud kiht kaitseb maapinnast tuleneva niiskuse ja mustuse eest, kuid ei ole veekindel.
6306 90 00
Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XI jaotise märkuse 7 punktidega d ja f, grupi 59 märkuse 2 punktiga a ning CN-koodide 6306 ja 6306 90 00 sõnastusega.
Kui toode on rulli keeratud, saab selle fikseerida silmkoelisest kangast klapiga, millel on takjakinnis ja toote kandmiseks tekstiilrihmast sang.
(Vt foto) (*)
Võttes arvesse toote materjale (rubriiki 6006 kuuluv sünteeskiududest silmkoeline kangas ja rubriiki 5903 kuuluv plastiga lamineeritud silmkoeline kangas), on toode XI jaotise alla kuuluv tekstiiltoode.
Toodet ei või klassifitseerida rubriiki 6301 kuuluva tekina, sest tootel ei ole tekile iseloomulikke objektiivseid omadusi, näiteks ei sobi toode inimese keha ümber mähkimiseks või keha katmiseks, et seda soojendada.
Toode kaitseb vaid sellel istuvat isikut maapinnast lähtuva niiskuse ja mustuse eest.
Toodet ei või klassifitseerida rubriiki 6304 kuuluva muu sisustustarbena, sest toode on ette nähtud kasutamiseks mitte siseruumides, vaid õues maas.
Vaata harmoneeritud süsteemi rubriigi 6304 kohta esitatud selgitavate märkuste esimest lõiku.
Toote objektiivsete omaduste tõttu (kerge, kaitse tagamiseks lamineeritud, kiiresti lahti ja kokku pakitav ning lihtsalt transporditav) on toode ette nähtud kasutamiseks välitingimustes, näiteks matkal, rannas jne, ning seda kasutatakse seal ajutiselt (vt ka kombineeritud nomenklatuuri selgitavad märkused alamrubriigi 6306 90 00 kohta).
Seepärast tuleb toode klassifitseerida CN-koodi 6306 90 00 alla kuuluvaks muuks matkatarbeks.
(*) Foto on üksnes illustreeriv.